
Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos, kartu su partneriais, nuo 2024 m. balandžio mėn. pradėjo vykdyti projektą „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“ (toliau – Projektas). Projekto tikslas - teikti naujų formų bendruomenines paslaugas suaugusiems asmenims su proto ir/ar psichikos negalia, jų šeimoms (globėjams, rūpintojams) ir sudaryti sąlygas tikslinės grupės asmenims gauti individualias, jų poreikius atitinkančias paslaugas ir reikiamą pagalbą bendruomenėje. Projekte vykdomos veiklos apima:

	intelekto ir (ar) psichikos negalią turinčių asmenų atvejo vadybą; 
	socialinių įgūdžių ugdymą, palaikymą ir (ar) atkūrimą socialinėse dirbtuvėse;
	pagalbos priimant sprendimus organizavimą ir teikimą;
	veiksnumo apribojimo prevencijos veiklas;
	teisinės pagalbos organizavimą ir teikimą;
	tinklaveikos veiklas;
	darbuotojų profesinės kompetencijos tobulinimą;
	pertvarkoje dalyvaujančių subjektų metodinį konsultavimą;
	viešinimą ir komunikaciją. 

Projekto vykdomo laikotarpis nuo 2024 m. balandžio mėnesio ir 2029 m. balandžio 16 d. Projektas yra vykdomas visoje Lietuvos teritorijoje bei apima kiekvieną savivaldybę, tame tarpe ir Šiaulių mieste. 

Viena iš minėtų Projekto veiklų – pagalbos priimant sprendimus organizavimas ir teikimas. Šią veiklą tiesiogiai įgyvendina pagalbos priimant sprendimus specialistai. Pagalbos priimant sprendimus (toliau – PPS) specialistų tikslas – stiprinti asmens gebėjimus pasirūpinti savimi ir priimti kasdienius sprendimus siekiant savarankiško gyvenimo ir dalyvavimo visose gyvenimo srityse. Tam, kad asmuo su negalia galėtų savarankiškai priimti sprendimą, jam, atsižvelgiant individualius poreikius, reikalinga pagalba, kuri leistų savarankiškai priimti sprendimą, pavyzdžiui, lengvai suprantama kalba paaiškinti klausimo esmę, naudoti alternatyvius bendravimo būdus su asmeniu, kuris bendrauja neverbaliniu būdu. PPS specialistai organizuoja ir teikia asmenims su intelekto ir (ar) psichikos negalia bendrąsias ir specialiąsias socialines paslaugas. Tačiau, kad kiekvienas asmuo, kuriam tokios paslaugos yra būtinos, jas gautų greitai ir savo gyvenamosios vietos savivaldybėje, PPS specialistai dirba kiekvienoje savivaldybėje ir jiems būtina darbo vieta, kur galėtų teikti paslaugas ir sėkmingai įgyvendinti pagalbos priimant sprendimus veiklą. 

Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ patvirtinto Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo (toliau – Aprašas) 3.1. punktu įtvirtinta, kad savivaldybės turtas panaudos pagrindais gali būti perduodamas biudžetinėms įstaigoms. Aprašo 7.1. punkte reglamentuota, kad Aprašo 3 punkte nurodyti Panaudos gavėjai pateikia motyvuotą prašymą perduoti panaudos pagrindais laikinai neatlygintinai valdyti ir naudoti Savivaldybės turtą, kuriame turi būti nurodyta prašomo perduoti Savivaldybės turto naudojimo paskirtis (tikslas), kokiai veiklai vykdyti norima naudoti Savivaldybės turtą, ar Savivaldybės turto naudojimo paskirtis atitinka subjekto veiklos sritis ir tikslus, nustatytus jo steigimo dokumentuose.           

Šiaulių miesto savivaldybės administracija nuosavybės teise valdo negyvenamąją patalpą, esančią Aušros al. 66 A, Šiauliuose, (pastato Aušros al. 66A, Šiauliuose, nekilnojamojo turto kadastrinių matavimų byloje pastatas pažymėtas šifru 1C2/p, unikalus numeris 2997-0001-3013, patalpos indeksas pirmame aukšte 1-18, plotas 22,76 kv. m., su bendrojo naudojimo patalpomis, kuri galėtų būti suteikta panaudos sutarties pagrindu. Minėta patalpa yra tinkama Projekto veiklos vykdymui. Be to, kaip ir buvo minėta, tiek vykdomo projekto pagrindinis tikslas, tiek ir pačios Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos pagrindinis tikslas ir prioritetas yra asmens su negalia teisių apsauga. 

Šiaulių miesto savivaldybės tarybos  2021 m. rugsėjo 2 d. sprendimu  Nr. T-3708 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ patvirtinto Aprašo pagrindais bei atsižvelgiant į tai, kas išdėstyta rašte, prašome Šiaulių rajono savivaldybės tarybos suteikti panaudos teise Asmens su negalia teisių apsaugos agentūrai prie Lietuvos Respublikos socialinės apsaugos ir darbo ministerijos negyvenamąją patalpą, esančią Aušros al. 66 A, Šiauliuose, (pastato Aušros al. 66A, Šiauliuose, nekilnojamojo turto kadastrinių matavimų byloje pastatas pažymėtas šifru 1C2/p, unikalus numeris 2997-0001-3013, patalpos indeksas pirmame aukšte 1-18, plotas 22,76 kv. m.) su bendrojo naudojimo patalpomis, projekto „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“  laikotarpiui – nuo 2025 m. rugpjūčio 1 d. iki 2029 m. balandžio 16 d.  Įsipareigojame apmokėti visas šio turto išlaikymo išlaidas (taip pat ir, mokesčius už šildymo, komunalines, elektros tiekimo ir ryšių paslaugas bei kt.).

